இலலிதா வெங்கட்ராம்

இலலிதா வெங்கட்ராம் (Lalita Venkatram-1909 – 1992), என்பவர் ஓர் இந்தியக் கருநாடக இசைப் பாடகரும் வீணை இசைக் கலைஞரும் ஆவார். இவர் தமிழ்த்திரைப்பட முதல் பின்னணிப் பாடகியும் மும்பையில் உள்ள அனைத்திந்திய வானொலியின் முதல் இசைக் கலைஞரும் ஆவார்.

 இளமை 
இலலிதா, தமிழ்நாட்டின் திருவண்ணாமலையில், மணவாசி வி. இராமசுவாமி ஐயர் மற்றும் சுப்புலட்சுமி ஆகியோரின் மகளாகப் பிறந்தார். இவரின் தந்தை பொதுப்பணித்துறை பொறியாளர் மற்றும் இசையமைப்பாளர் ஆவார்.Sriram, Krishnan. "The First Playback Voice of Tamil Cinema". The Verandah Club. Retrieved 2021-11-21.

 தொழில் 
இலலிதா இந்தியாவிலும் இலங்கையிலும் இசைக் கச்சேரிகளை நிகழ்த்தினார். 1935 குவெட்டா பூகம்பத்திற்குப் பிறகு இவர் கொழும்பில் ஒரு நிதியுதவிக்காக நிகழ்ச்சி ஒன்றை நடத்தினார். மும்பை அனைத்திந்திய வானொலியின் முதல் கருநாடகப் பாடகி என்ற பெருமையினை இவர் பெற்றார். ஏனெனில் இவர் 1933-இல் இந்த நிலையத்தின் முதல் ஒலிபரப்பில் பாடினார். ஆவிச்சி மெய்யப்பனின் நந்தகுமார் (1938) திரைப்படத்தில் நடிகை ஒருவருக்காகப் பாடல் ஒன்றைப் பாடினார். இதன் மூலம் தமிழ்த் திரைப்படத்தின் முதல் பின்னணிப் பாடகி ஆனார். இவர் 1940களின் பிற்பகுதி வரை அனைத்திந்திய வானொலியின் இசைக் கச்சேரிகள் மற்றும் நிகழ்ச்சிகளைத் தொடர்ந்தார்.

இலலிதா இசை நிகழ்ச்சியிலிருந்து ஓய்வு பெற்ற பிறகு மும்பையில் இசை மாணவர்களுக்குக் கற்பித்தார். இவரது சிறந்த மாணவர்களில் ஒருவர் பாடகரும் இசையமைப்பாளருமான சங்கர் மகாதேவன் ஆவார்.

 தனிப்பட்ட வாழ்க்கை 
கே. எஸ். வெங்கட்ராம் என்பவரை மணந்தார். இலலிதா மும்பையில் வசித்து வந்தார். பாடகி கல்யாணி இராமதாசு உட்பட ஐந்து குழந்தைகள் இந்த இணையருக்கு இருந்தனர். இவரது பேரக்குழந்தைகளில் ஒருவரான கிருஷ்ணா ராம்தாசு தொழில்முறை கைம்முரசு இணை கலைஞர். இலலிதா 1992-இல் இறந்தார்.

 மேற்கோள்கள் 

 வெளி இணைப்புகள் 

 லலிதா வெங்கட்ராம் பாடும் பதிவு, யூடியூப்பில்

பகுப்பு:வீணை இசைக் கலைஞர்கள்
பகுப்பு:தமிழ்நாட்டு இசைக்கலைஞர்கள்
பகுப்பு:கருநாடக இசைக் கலைஞர்கள்
பகுப்பு:இந்தியப் பாடகிகள்
பகுப்பு:1992 இறப்புகள்
பகுப்பு:1909 பிறப்புகள்